Tradizionalki UPNek irabazi ditu beti hauteskundeak, eta hala gertatu zen 2007an ere; horrela Josetxo Andia aukeratu zuten Eguesibarko alkate gehiengo osoa lortuta. 2007ko maiatzeko hauteskundeetan UPN izan zen udaleko alderdirik bozkatuena, guztira bederatzi zinegotzi eskuratu baitzituen, Nafarroa Baik hiru zinegotzi lortu zituen eta PSNk zinegotzi bakarra.

2007ko udal hauteskundeak
-------------------------

Aipagarria da 2007ko hauteskundeetan Nafarroa Bai koalizioak izandako gorakada, batez ere Sarriguren kontzejuan. Sarrigurenen ehunka etxebizitza berri eraiki dira eta Iruñetik ehunka biztanle berri heldu dira. Aipatu kontzeju horretan Nafarroa Bai izan zen alderdirik bozkatuena. 2008an UPN eta Alderdi Popularraren arteko akordioa amaitzean, UPNk bi zinegotzi galdu zituen, Francisco Javier Trigo eta Iñigo Elizalde Alderdi Popularrera igarota.

**Eguesibarko Udala (2007)**| **Alderdia** | **Botoak** | **Zinegotziak** |
| **UPN**  | 1.949 | 9 |
| **Nafarroa Bai** | 813 | 3 |
| **PSN** | 388 | 1 |
| **NEB** | 188 | 0 |
| **CDN** | 186 | 0 |
| **EAE** | 186 | 0 |
|

2011ko udal hauteskundeak
-------------------------

2011n, biztanleriaren hazkundeagatik, 17 zinegotzi izatera igaro zen Eguesibar, eta hauek izan ziren aurkeztutako zerrendak eta lortutako hautetsiak: UPN (6), NaBai 2011 (4), Bildu (2), PSN (2), I-E (2) eta PP (1). UPNk gehiengo osoa galdu bazuen ere, Josetxo Andiak alkatetza gorde egin zuen: PPko botoaren laguntza izan zuen, NaBai 2011ko Alfonso Etxeberriak Bildukoak ere jaso zituen baina PSNk eta I-Ek bakoitzak bere hautagaiari eman zion botoa.

**Eguesibarko Udala (2011)**| **Alderdia** | **Botoak** | **Zinegotziak** |
| **UPN**  | 2.406 | 6 |
| **NaBai 2011** | 1.716 | 4 |
| **Bildu** | 1.030 | 2 |
| **PSN** | 824 | 2 |
| **I-E** | 766 | 2 |
| **PP** | 656 | 1 |
|

2015eko udal hauteskundeak
--------------------------

Geroa Baiko (2011ko hauteskundeetan Nafarroa Bai) Alfonso Etxeberriak alkatetza eskuratu zuen 2015eko udal hauteskundeen ondoren. 2011ko emaitzekin alderatuz, Geroa Baik emaitzak hobetu zituen eta ia indar bozkatuena izatera iritsi zen, 6 botorengatik UPN gailendu bazen ere. Alfonso Etxeberriak Euskal Herria Bilduren, Eguesibar Gara herri plataformaren eta Izquierda-Ezkerraren babesa jaso zuen.

|  |
| --- |
| **2015eko hauteskundeetatik sortutako udalbatza** |
| Alderdia | 2015eko maiatzaren 24a |
| **Zinegotziak** | **Boto kopurua** |
|  | Nafar Herriaren Batasuna (UPN) | 6 / 17 | 2.556 (% 27,01) |
|  | Geroa Bai (2015) / Nafarroa Bai (NaBai) (2011) | 5 / 17 | 2.550 (% 26,95) |
|  | Euskal Herria Bildu | 2 / 17 | 1.176 (% 12,43) |
|  | Eguesibar Gara | 2 / 17 | 1.106 (% 11,69) |
|  | Nafarroako Alderdi Sozialista (PSN-PSOE)) | 1 / 17 | 800 (% 8,45) |
|  | Izquierda-Ezkerra | 1 / 17 | 631 (% 6,67) |
|  | Nafarroako Alderdi Popularra (PPN) | 0 / 17 | 401 (% 4,24) |
| **Datuen iturria:** 2015eko hauteskundeen emaitzak interior.es webgunean, 2011ko hauteskundeen emaitzak mir.es webgunean |

Erreferentziak
--------------

1. ↑  *El PSN entrega la alcaldía de Egüés a UPN y respalda sus polémicas políticas del suelo*[*Betiko hautsitako esteka*], Diario de Noticias, 2011ko ekainaren 12a.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q25473570

 |

* Wd Datuak: Q25473570